**Vakok és Gyengénlátók Közép-Magyarországi Regionális Egyesülete   
rendkívüli hírlevél**

**Audionarrációval kísért előadás**

A Pesti Magyar Színház örömmel tájékoztatja, hogy 2015. október 29-én 19:00-kor Carlo Goldoni: Chioggiai csetepaté előadását közönségünk látássérült tagjai számára audio-narrációval akadálymentesítjük.   
  
Felhívjuk figyelmét, hogy az audionarrációval kísért előadásokat színpadbejárás előzi meg. Ezt a programot látássérült közönségünk és kísérőik számára biztosítjuk. A program az előadások előtt 2 órával kezdődik. Ezalatt lehetőségük nyílik, hogy a színészekkel és az alkotókkal találkozzanak, hogy a díszletet bejárják, a kellékeket és jelmezeket letapogassák.   
Továbbá megismerhetik a színház által biztosított készülék használatát.   
  
Egy kis ízelítő a Chioggiai csetepatéból   
Goldoni, a komédia nagymestere, az egyik legtöbbet játszott színpadi szerző. Hogy miben rejlik töretlen sikere? Leginkább talán abban, hogy tökéletesen ismeri az embert; a ravasz és nagyhangú, szenvedélyes és lusta, bölcs vagy éppen furfangra mindig kész embert. És tökéletesen ismeri a vígjátéki trükköket is, amiket nagyrészt épp ő maga kísérletezett ki velencei boszorkánykonyhájában. Goldoni csúcsra járatja a komédia gépezetét: pletykák, nagy viták és kupánverések, félreértések, becsapások, vérbő helyzet- és jellemkomikum, csattanós felismerés a legváratlanabb pillanatban, szerelmi csatározások – hogy a közönség csak kapkodja a fejét.   
  
Rendező: Kéri Kitty m.v.   
Szereplők: Rajkai Zoltán, Gáspár Tibor, Tóth Éva, Balsai Móni, Gémes Antos, Horváth Illés, Eperjes Károly, Juhász Róza, Soltész Bözse, Gáspár Kata, Takács Géza, Fillár István, Rancsó Dezső, Pavletits Béla, Ágoston Péter   
  
A technikai berendezésről   
A 2015/2016-os évadtól a Pesti Magyar Színház a Sennheiser Audio Partner Kft. segítségével teszi akadálymentessé a színházi programjait a látássérült közönség számára.   
Az audio specialista Sennheiser MobileConnect rendszere a legelső olyan megoldás, amely élő hangot közvetít a mobileszközökhöz.   
Az iOS applikáció ingyenesen tölthető le innen:   
<https://itunes.apple.com/us/app/sennheiser-mobileconnect/id848127271?mt=8>   
Az android applikáció ingyenesen tölthető le innen:   
<https://play.google.com/store/apps/details?id=de.sennheiser.sst.mobileconnect>   
Amennyiben Ön nem rendelkezik olyan mobileszközzel, amelyre az applikáció letölthető lenne, úgy a mobileszközök ingyenes kölcsönzését a Pesti Magyar Színház biztosítja.   
Az eszközök korlátozott számban használhatók, ezért kérjük, részvételi szándékát jelezze!   
Helyszín: Pesti Magyar Színház, 1077 Budapest, Hevesi Sándor tér 4.   
Megközelíthetőség: A 73-as, 74-es és a 76-os trolibuszokkal, melyek az Izabella és a Wesselényi utcában állnak meg, továbbá pár perces sétával elérhető a Király utcában közlekedő 70-es és 78-as trolibuszok útvonaláról vagy a Blaha Lujza téri metróállomástól, és az Erzsébet körútról, a 4-es 6-os villamosok Wesselényi utcai megállójától.   
Jegyár: A látássérülteknek -50%-ot, kísérőiknek pedig -25% kedvezményt biztosítunk.   
  
Jegyigénylés és részletes információk:   
Tóth Cecília, társadalmi felelősségvállalási referens   
e-mail: akadalymentesites kukac mszinhaz pont hu   
[akadalymentesites@mszinhaz.hu](javascript:fm.eMailClicked.raise('akadalymentesites@mszinhaz.hu');)   
Telefonszám: 06-70-903-8955

Összeállította és szerkesztette: Leány Ferenc

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.